Hugo Lloris

Hugo Lloris (prantsuse hääldus ​[yɡo joʁis]; sündinud 26. detsembril 1986 Nice'is) on Prantsusmaa jalgpallur, väravavaht. Ta on Prantsusmaa jalgpallikoondise ja Tottenham Hotspuri kapten.

Enne Tottenham Hotspuri siirdumist mängis ta Prantsusmaa kõrgliigas, aastatel 2005–2008 Nice'is ja 2008–2012 Lyonis. Hooaegadel 2008–09, 2009–10 ja 2011–12 valiti ta Prantsusmaa kõrgliiga hooaja sümboolsesse koosseisu ning samadel hooaegadel ühtlasi kõrgliiga parimaks väravavahiks.

Ta tuli 2005. aastal Prantsusmaa noortekoondisega alla 19-aastaste Euroopa meistriks, mängides kõigis viies mängus.

Debüüdi Prantsusmaa rahvuskoondises tegi ta 19. novembril 2008 mängus Uruguayga.

2018. aastal tuli ta Prantsusmaa koondisega maailmameistriks.

Ta on esindanud Prantsusmaad koondises ka 2010. ja 2014. aasta maailmameistrivõistlustel ning 2012., 2016. ja 2020. aasta Euroopa meistrivõistlustel.

Saavutused 
Lyon
Coupe de France: 2011–12
Trophée des champions: 2012

Välislingid 

 Profiil Tottenham Hotspur FC kodulehel

Prantsusmaa jalgpallurid
OGC Nice'i jalgpallurid
Tottenham Hotspur FC mängijad
Lyoni Olympique'i mängijad
Sündinud 1986